# name
PRACTIC-HEM: de l’aprenentatge dirigit i presencial a l’aprenentatge autònom i virtual

# metadata.dc.description.abstract[].value
L’objectiu del projecte ha estat potenciar l’aprenentatge autònom de l’estudiant a través de la creació d’una “Lliçó” de Moodle que inclou activitats orientades a fomentar una actitud més reflexiva, l’anàlisi crítica, la utilització de fonts d’informació, la capacitat d’interpretar dades científiques, el treball en equip i l’aplicació d’aspectes de qualitat i prevenció de riscos.
El projecte s’ha aplicat a la “pràctica de la sang” de l’assignatura de Fisiologia i Fisiopatologia II (grau de Farmàcia). En aquesta pràctica, l’alumnat determina manualment, amb l’ajut d’un docent, una sèrie de variables hematològiques i això li permet utilitzar coneixements de teoria, emprar criteris clínics i aplicar normes de seguretat. Prèviament no es disposava d’eines per completar l’aprenentatge d’aquesta pràctica.
S’ha creat la “Lliçó” i s’ha aplicat a un total de més de 650 estudiants durant els cursos 2020-21 i 2021-22. Els resultats de la implementació del projecte inclouen l’avaluació de coneixements (en comparació amb cursos previs sense l’eina d’autoaprenentatge), enquestes d’opinió per part de l’alumnat i l’opinió del professorat implicat.

# metadata.dc.rights[].value
cc by-nc-nd (c) Castell, Margarida, 2023

# metadata.dc.title[].value
PRACTIC-HEM: de l’aprenentatge dirigit i presencial a l’aprenentatge autònom i virtual